Diari Oficial de la Generalitat Valenciana


Sumari del DOGV 7997, del 10-03-2017 (2017/1265)

Notificació de la sentència i de la interlocutòria d'aclariment dictades en el procediment de modificació de mesures número 253/2015.
-------------------------------------------------------------------------------------------------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1265


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència i de la interlocutòria d'aclariment dictades en el procediment de modificació de mesures número 253/2015. [2017/1265]  
Família. Modificació mesures amb relació a fills extramatrimonials supòsit contenciós número 000253/2015-B  
De: Gema Bosch Juan.  
Procuradora: Teresa Villaescusa Soler.  
Contra: Juan Carlos Quiroz Poveda.  
Procurador/a: -  
En aquest procediment de família, modificació de mesures amb relació a fills extramatrimonials, supòsit contenciós número 000253/2015-B, seguit a instàncies de Gema Bosch Juan contra Juan Carlos Quiroz Poveda, s'ha dictat la sentència, en data 9 de novembre de 2016, i la interlocutòria de rectificació, en data 22 de desembre de 2016, que tenen les parts dispositives que figuren en els següents apartats que interessen:  
  
«Dispositiva  
Estime la demanda interposada per la procuradora Teresa Villaescusa Soler, en nom i representació de Gema Bosch Juan, contra José Antonio Quiroz Poveda, i, en conseqüència, modifique parcialment les mesures adoptades pel Jutjat de Primera Instància número 5 de Gandia, en la sentència de data 27 de març de 2014, en els extrems següents:  
  
Atribuïsc l'exercici de la pàtria potestat dels menors, C. A. i T. Q. B., a la seua mare, Gema Bosch Juan, la qual l'exercirà de forma exclusiva.  
Establisc un règim de relacions dels menors, C. A. i T., individual amb la seua mare, atés que sempre han conviscut amb la seua mare sense tindre contacte amb el seu pare des de maig de 2014.  
Suspenc el règim de relacions dels menors amb el progenitor el senyor Quiroz Poveda, sense perjudici que, en el cas que retornara a Espanya, puga sol·licitar del tribunal l'establiment d'un sistema de relacions amb els seus dos fills.  
Establisc una pensió d'aliments a favor de cada fill i a càrrec del pare de 150 euros mensuals, quantitat que s'estima ajustada per a cobrir les necessitats mínimes dels menors, i que s'abonarà per mesos anticipats els cinc primers dies de cada mes en el compte que designe la mare. Aquesta pensió s'actualitzarà anualment de conformitat amb l'índex de preus de consum que publique l'organisme oficial competent.  
  
No pertoca fer condemna expressa a costes.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial s'anotarà al llibre corresponent, se'n portarà un testimoniatge a les actuacions originals i es notificarà a les parts, a les quals se'ls farà saber que, contra aquesta sentència, podran interposar en aquest jutjat un recurs d'apel·lació dins dels 20 dies següents al que es notifique, amb la constitució prèvia d'un dipòsit de 50 euros en el compte de dipòsits i consignacions d'aquest jutjat a l'entitat Banco de Santander (DA 15a LO 1/2009), que pronuncie, mane i firme.»  
«Part dispositiva  
Dispose rectificar la dispositiva de la sentència, dictada amb data 9 de novembre de 2016, en els termes següents:  
On diu: «...estime la demanda interposada per la procuradora Teresa Villaescusa Soler, en nom i representació de Gema Bosch Juan, contra José Antonio Quiroz Poveda, i, en conseqüència, modifique parcialment les mesures adoptades pel Jutjat de Primera Instància número 5 de Gandia, en la sentència de data 27 de març de 2014, en els extrems següents...»; ha de dir:«...estime la demanda interposada per la procuradora Teresa Villaescusa Soler, en nom i representació de Gema Bosch Juan, contra Juan Carlos Quiroz Poveda, i, en conseqüència, modifique parcialment les mesures adoptades pel Jutjat de Primera Instància número 5 de Gandia, en la sentència de data 27 de març de 2014, en els extrems següents...».  
Mode d'impugnació: contra aquesta resolució no es pot interposar cap recurs, sense perjudici dels recursos que pertoquen, si escau, contra la resolució que s'aclareix/addiciona ací.  
Així ho ordena i firma el jutge; en done fe.»  
  
I atés que el demandat, Juan Carlos Quiroz Poveda, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 13 de febrer de 2017.- La lletrada de l'Administració de justícia: Laura María Alonso Ramos.